Сярод старажытных мястэчкаў Брэстчыны няма роўных Ружанам на багатую спадчыну: палацавы комплекс Сапегаў, Траецкі касцёл, праваслаўная царква Пятра і Паўла, барочная сінагога, манастыр базыльян, карчма ХVIII стагоддзя, капліца Святога Казіміра, старадаўнія муры. Упершыню ўзгадваецца паселішча ў летапісных крыніцах ХV стагоддзя як уладанне заможнага роду Тышкевічаў, дзе выраблялі дываны, абрусы, мастацкія паясы, кераміку. Ладзіліся багатыя кірмашы.